**"F1 2020"** on 2020. aasta Vorrmel 1 ja 2020. aasta Vormel 2 hooaegade ametlik arvutimäng, mille autor on Ühendkuningriigi arvutimängude ettevõte Codemasters. Tegu on kümnenda Codemastersi Vormel 1 mänguga. Mängus on Michael Schumacheri Edition eeltellitud eksemplarid, ja need ilmusid 7. juulil 2020 Seventy Edition eeltellitud eksemplarid 10. juulil 2020. Mäng tuli välja Microsoft Windows, PlayStation 4, Xbox One ja esmakordselt ka Google Stadia  platvormil. 

Mängust võib leida kõik 2020. aastaks planeeritud Vormel 1 rajad, 20 sõitjat ja 10 tiimi, lisaks ka 10 Vormel 2 2019. hooaja tiimi ning 11 Vormel 2 2020. hooaja tiimi. "F1 2020" ei sisalda planeeritud hooaja muutusi seoses koroonapandeemiaga, mille tõttu tühistati mitmeid sõite ja mõned asendati uute radadega.

Funktsioonid
------------

Vaatamata koroonapandeemiale on mängus ikkagi leitavad algselt planeeritud kakskümmend kaks rada, sealhulgas ka kaks uut rada Circuit Zandvoort ja Hanoi Street Circuit, mis tegelikkuses tühistati. Uued Grand Priid, mis toimusid seoses pandeemiale mängu ei lisatud, kuna paljud lisatud rajal on aktiivses kasutuses teiste võidusõidu seeriate poolt. 

Mängus "F1 2020" on esmakordselt võimalik luua ka enda personaalne võidusõidu tiim, millega saab võistelda ametlike tiimide vastu. Selles mängumoodulis peab mängija looma enda tiimi, panema sellele nime, ostma autole mootori, otsima sponsoreid ja ka palkama endale tiimikaaslase. Samuti peab mängija looma autole personaalse kujunduse, mida saab hiljem muuta. Hooaegade jooksul on võimalik uuendada vajalikke tiimi hooneid, uuendada autot, et saada kiiremaks teiste tiimidega võrreldes, palgata uusi töötajaid, kes hoolitseksid edasise auto arenduse eest. Varem on Codemasters sellist mängumoodulit kasutanud näiteks mängus "Dirt 4".

Mängus "F1 2020" on võimalik mängida ka üksiksõitjana ühes kümnest ametlikus Vormel 1 tiimis. Mängijal on võimalik alustada kas Vormel 2s, tehes seal kaasa kas terve hooaja, pool hooaega või ainult kolm sõitu, või kui mängija Vormel 2 ei soovi, on võimalik ka karjääri alustada Vormel 1s. 

"F1 2020" taaselustas võimaluse mängida Split Screenil, mis oli viimati kasutuses mängus "F1 2014" seitse aastat tagasi.

Esimest korda Codemastersi Vormel 1 mängude ajaloos on võimalik ka aktiveerida virtuaalne tahavaatepeegel, mille abil saab paremini näha, mis toimub mängija taga oleval rajal. Kui mängija kasutab kokpiti vaadet on võimalik luua tunne justkui sõidetaks päris autos.

Tunnustus
---------

Mäng "F1 2020" oli nomineeritud 2020. aasta parima spordi-/võidusõidumängu kategoorias 2020. aasta mängu auhindade jagamisel.

Viited
------

1. ↑  F1 2020 Videomäng tuleb Steami, Xbox One, Playstation 4 ja Google Stadiale.
2. ↑  F1, FIA ja AGCP kinnitavad Austraalia GP tühistamise[*alaline kõdulink*]
3. ↑  Bahreini ja Vietnami GP lükatakse edasi.
4. ↑  Hispaania ja Hollandi GP korraldajad arutavad käimasolevat olukorda.
5. ↑  Hollandi, Hispaania ja Monaco GP lükatakse edasi.
6. ↑  Aserbaidžaani GP lükatakse edasi.
7. ↑  Kanada GP lükatakse edasi.
8. ↑  Prantsusmaa GP lükatakse edasi.
9. ↑  F1 kinnitab esimesed 8 GPd uues 2020 kalendris.
10. ↑  Aserbaidžaani, Singapuri ja Jaapani GPd lükatakse edasi.
11. ↑  F1 lisab Portimao, Nürburgringi ja kahepäevase ürituse Imolas.
12. ↑  F1 läheb tagasi Türgi Istanbul Parki.
13. ↑  F1 2020 Videomängu funktsioonid.
14. ↑  F1 2020 Videomängu funktsioonid.
15. ↑  F1 2020 videomängus on esimest korda üle kuue aasta võimalik mängida Split Screenil.
16. ↑  2020. aasta mängu auhinnale nomineeritud.